“จั๊มพ์ พิสิฐพล” โชว์สกิล ในฐานะศิลปินเดี่ยว
พร้อมเปิดตัวกับซิงเกิลแรก “Nice Guy ?”

#jump_NiceGuy? #jump #pisitpol_j 
#จั๊มพ์พิสิฐพล #jum:p 
#MchoiceMusic #MchoiceTH
  
เรียกว่าเป็นนักแสดงรุ่นใหม่ไฟแรง ที่ฝีมือไม่ธรรมดา สำหรับ จั๊มพ์ พิสิฐพล เอกพงศ์พิสิฐ   งานนี้แฟน ๆ เตรียมกรี๊ดดัง ๆ กับการเปิดตัวบทบาทใหม่ในฐานะศิลปินเดี่ยว ด้วยซิงเกิลเพลงแรกในชีวิต ที่มีชื่อว่า “Nice Guy ?” ซึ่งสะท้อนมุมมองชีวิตและตัวตน ในแบบที่ไม่เคยเห็นมาก่อน โดยเพลงนี้ มีเนื้อหาเกี่ยวกับการ ”ยอมรับ” ที่จะถอยออกจากความสัมพันธ์กับคนที่ไม่เคยให้ค่าของสิ่งที่เราเป็น พร้อมที่จะหยุดความสัมพันธ์ที่มีแต่ความคาดหวังที่ไม่ว่าเราจะพยายามแค่ไหนก็ยัง ”ดีไม่พอ” และกลับมาให้ความความสำคัญกับคุณค่าของสิ่งที่เราเป็น  โดยเพลงนี้มีโปรดิวเซอร์ Mayojames มาช่วยดูแลภาพรวม, แต่งเนื้อร้องและทำนองโดย อู๊ด Ozeeoos  

 จั๊มพ์ กล่าวว่า” ส่วนตัวผมชอบเนื้อหาเพลงนี้และตั้งใจมอบเพลงนี้ให้กับเหล่า Nice Guy หรือ People Pleaser ทั้งหลายเพราะผมเคยเป็นมาก่อน คนที่เอาแต่ตามหาการยอมรับจากคนอื่น แล้วลืมกลับมามองข้อดีของตัวเอง ผมเข้าใจเลยว่ามันเหนื่อยเเละไม่มีความสุขขนาดไหน สิ่งที่ผมอยากบอกคือ อย่าลืมคุณค่าที่คุณมีในตัวเอง อย่าลืมเป้าหมายที่คุณกำลังจะเดินไป แล้วคุณจะมีความสุขกับตัวเองได้แบบที่ไม่ต้องพยายามหาใครมาเติมเต็ม สำหรับเพลงนี้ผมได้เข้าไปมีส่วนร่วมในการเรื่องคอนเซ็ปต์ของเพลง  แล้วก็ออกไอเดียในส่วนของการทำเอ็มวีครับ  ซึ่งบรรยากาศในการเข้าห้องอัด บอกเลยว่า  เป็นการอัดร้องที่สนุกและเป็นกันเองมากครับ เพราะได้ร้องเพลงที่เราชอบ และได้กลับมาอัดเพลงกับ Mayojames อีกครั้งด้วยซึ่งเรามีเทสทางดนตรีที่คล้ายกันอยู่แล้ว ที่ชอบที่สุดคือเนื้อร้องกับทำนองครับ รู้สึกว่าพี่อู๊ดเขียนออกมาได้โดนใจมาก ตรงความหมายที่อยากสื่อสารและฟิลลิงออกมาที่ดีกว่าที่ผมคิดมาก ๆ  เรื่องราวเกี่ยวกับเอ็มวี และความพิเศษที่จะได้เห็นในเอ็มวี คือการที่ทุกคนจะได้เห็นมุมใหม่ ๆ ของผมที่อาจจะดูแปลกตาไปจากจั๊มพ์ในชีวิตจริง จะได้เห็นจั๊มพ์ที่ดูโตขึ้น กล้าออกนอกกรอบตัวเองมากขึ้น ทั้งการเเต่งตัว และการแสดงออกครับ  
สำหรับบทบาทของการเป็นศิลปิน ก็พยายามฝึกฝนและพัฒนาตัวเองเพิ่มมากขึ้น ในปีนี้ผมอยากใส่ตัวตนลงไปในผลงานเพลงของผมมากขึ้น ดังนั้นการบ้านสำคัญเลยคือการหาตัวตนของเราให้เจอ โดยที่เรายังคงฝึกพัฒนาสกิลการร้องเพลงของเราอย่างต่อเนื่อง บวกกับการเรียนการเเสดงเพื่อให้เข้าใจแก่นของตัวเองเพื่อนำออกมาใช้ในผลงานเพลงของผมด้วยครับ  นอกจากผลงานในการร้องเพลง ในปีนี้ ก็จะมีภาพยนต์ให้ทุกคนได้ติดตามกันอีกครับ แล้วก็ผลงานเพลงชิ้นต่อ ๆ ไปที่กำลังซุ่มเตรียมพร้อมไว้ครับผม สุดท้ายก็ขอฝากเพลง Nice Guy ? ด้วยนะครับ เป็นซิงเกิลแรกของผมในฐานะศิลปินเดี่ยวเลย ตื่นเต้นมาก ๆ หวังว่าทุกคนจะชอบนะครับ  ฝากติดตามได้ทาง Music Streaming Platform ในทุกช่องทางเลยครับ”

ติดตามมิวสิกวิดีโอเพลง “Nice Guy ?” ได้ทาง YouTube MchoiceMusic
#jump_niceguy
#jump_NiceGuy #jump #pisitpol_j #จั๊มพ์พิสิฐพล #jum #MchoiceMusic #MchoiceTH